recursal/SuperWikiNEXT-32B huggingface dataset:
Halit Ergenç (sebutan Turki: [haˈlit æɾˈɟentʃ]; lahir 30 April 1970) ialah seorang pelakon Turki yang terkenal dengan peranannya sebagai Sultan Suleiman I dalam Muhteşem Yüzyıl, Onur Aksal di Binbir Gece dan Cevdet di Vatanim Sensin.

Biografi
--------

Dia telah berkahwin dengan pelakon Bergüzar Korel yang mempunyai dua anak lelaki bernama Ali dan Han, dan seorang anak perempuan bernama Leyla. Adik lelakinya Mehmet Sait Ergenç-dinamakan sendiri oleh bapa mereka, di mana dia juga merupakan seorang pelakon. Dia telah menyatakan bahawa dia menyukai gaya Zeki Demirkubuz dan emosi Ferzan Özpetek, tetapi lebih suka bekerja dengan Reha Erdem dan Çağan Irmak, yang dia sifatkan sebagai pengarah muda dan berbakat.

Pada tahun 2017, Ergenç melawat Pakistan dan menghadiri Anugerah Gaya Lux, di mana beliau telah diberi penghormatan dengan anugerah Ikon Antarabangsa Terbaik, kerana popularitinya di negara itu. Dalam ucapan penerimaannya, Ergenç berkata bahawa dia telah membesar dengan mengenali Pakistan sebagai "negara saudara".

Filemografi
-----------

### Wayang

| tahun | Tajuk | Peranan | Nota |
| --- | --- | --- | --- |
| 2000 | *Ölümün El Yazısı* |  |  |
| 2004 | *Okul* |  |  |
| 2005 | *The Net 2.0* |  |  |
| *Babam dan Oğlum* | Özkan |  |
| 2006 | *Tramvay* | Nezih |  |
| *İlk Aşk* |  |  |
| 2008 | *Devrim Arabaları* | Yüksek Mühendis Uğur | Watak utama |
| *Akşamdan Kalma* | Mehmet |  |
| 2009 | *Acı Aşk* |  |  |
| 2010 | *Dersimiz: Atatürk* | Atatürk | Watak utama |
| *Misafir* |  |  |
| *Akşamdan Kalma 2* | Mehmet |  |
| 2012 | *Akşamdan Kalma 3* | Mehmet |  |
| 2016 | *Ali dan Nino* | Fatali Khan Khoyski |  |
| 2017 | *İstanbul Kırmızısı* | Orhan Şahin | Peranan utama  |
| 2021 | *Tersekat Terpisah* | Necati | Peranan sokongan |

1. ↑  "İstanbul Kırmızısı için dev kadro". *NTV* (dalam bahasa Turki). ntv.com.tr. Anadolu Agency. 25 May 2016. Dicapai pada 4 March 2017.
Halim Perdana Kusuma
**Halim Perdana Kusuma** (18 November 1922 - 14 Disember 1947; namanya juga dieja sebagai **Halim Perdanakusuma**) merupakan seorang pahlawan dari Sampang,Indonesia.

Semasa perang antara Belanda dengan Indonesia di Sumatera pada tahun 1948, Halim dan Marsma Ismayudi telah diarahkan membeli kelengkapan senjata di Thailand. Kedua-dua mereka memandu sebuah kapal terbang jenis "Enderson". Kapal terbang itu dipenuhkan dengan pelbagai senjata api, termasuk karbin, sten-gan, pistol dan bom tangan.

Dalam perjalanan pulang, kapal terbang mereka terhempas kerana cuaca buruk. Bangkai kapal terbang ditemui di sebuah kawasan hutan berhampiran dengan Lumut, Perak. Pasukan penyelamat hanya menemui jasad Halim sahaja. Sebaliknya Ismayudi tidak dijumpai dan tidak diketahui nasibnya sehingga sekarang. Begitu juga dengan pelbagai kelengkapan senjata api yang dibeli mereka di Thailand, tidak diketahui ke mana perginya. 

Jasad Halim kemudian dikebumikan di Gunung Mesah, tidak jauh dari Gopeng, Perak. Ada ramai orang Sumatra, keturunan Rawa di Gunung Mesah. Beberapa tahun kemudian, kuburnya digali semula oleh orang Indonesia dan dibawa balik ke Indonesia dan dikebumikan di Kalibata, Jakarta. 

Bagi merakamkan jasa Halim, sebuah lapangan terbang di Indonesia dinamakan dengan nama beliau, iaitu Lapangan Terbang Antarabangsa Halim Perdanakusuma. Selain itu, kapal perang KRI Abdul Halim Perdanakusuma turut dinamakan bersempena beliau.

Nasib Ismayudi tidak diketahui. Ketika Perjanjian Haadyai antara Kerajaan Malaysia dengan Parti Komunis Malaya pada tahun 1989, seorang Indonesia turut muncul dalam gencatan senjata tersebut. Ishak Haji Mohamad (Pak Sako) mengesyaki komunis warga Indonesia tersebut ialah Ismayudi.

Rujukan
-------

* Majalah Ekslusif, 24 Disember 1989.
**John Penman "Blackie" Whiteford** (27 April 1889 – 21 Mac 1962) merupakan seorang pelakon filem Amerika.

Biografi
--------

Pada tahun 1903, Whiteford adalah seorang pelaut semasa beliau ditawarkan peluang untuk bekerja di filem *The Great Train Robbery*. Whiteford muncul dalam lebih daripada 350 buah filem antara tahun 1928 dan 1962. 

Whiteford dilaporkan telah berkahwin dengan Estelle Wills, seorang pelakon,  walaupun ini mungkin merupakan perkahwinan undang-undang biasa.  Whiteford berkahwin semula pada tahun 1954 dengan pelakon Alma Bennett .

Rujukan
-------

1. ↑  Quigg, Jack (November 9, 1950). "Rough-Looking Blackie Whiteford Still Going Strong After 2,000 Films". *St. Petersburg Times*. m/s. 58. Dicapai pada June 8, 2016.
2. ↑  Paul R. Spitzzeri, "Blackface in Los Angeles: A Photograph of Vaudeville Performer Estelle X. Wills, 1920s", *The Homestead Blog*, February 11, 2019. Retrieved July 21, 2019

Pautan luar
-----------

* Blackie Whiteford di Pangkalan Data Filem Internet (IMDb)
* Blackie Whiteford di Find a Grave
**Haji Sumatrabhumi** (yang bermaksud "Raja dari tanah Sumatera") ialah seorang raja Kerajaan Srivijaya yang menghantar utusan ke dinasti Song China pada tahun 1017. Namanya tercatat dalam *Xu Zizhi Tongjian Changbian* karya Liu Tao sebagai Xiachi Suwuzhapumi (霞遲蘇勿吒蒲迷; transkripsi Baxter untuk bahasa Cina Pertengahan: *Hae-drij Su-mjut-traeH-phuX-mi*). Gelaran "Haji" pada amnya merupakan gelaran untuk raja bawahan.

Para utusan yang dihantar oleh Haji Sumatrabhumi membawa surat bertuliskan emas, dengan persembahan mutiara, gading, buku agama berbahasa Sanskrit, dan hamba. Maharaja Zhenzong dari Song sangat senang hati dengan mereka, dan mengizinkan para utusan tersebut untuk melihat bangunan kerajaan, sebelum menghantar mereka kembali dengan surat balasan dan pelbagai hadiah lainnya.

Selama masa pemerintahannya, Srivijaya diperkirakan mendapat serangan dari dinasti Chola, yang memuncak pada tahun 1025 di bawah pimpinan Raja Rajendra Chola I. Peristiwa ini tercatat dalam batu bersurat Tanjore.

Penguasa Srivijaya setelah raja ini ialah Sri Sangrama Vijayatunggavarman, yang ditangkap oleh pasukan Chola dalam serangan mereka ke atas Kedah (Kadaram), salah satu wilayah Srivijaya.

Lihat juga
----------

* Srivijaya
* Sri Sangrama Vijayatunggavarman
* Batu bersurat Tanjore

Rujukan
-------

1. ↑  Houtsma, M. Th (1987). *E.J. Brill's first encyclopaedia of Islam, 1913-1936: L - Moriscos* (dalam bahasa Inggeris). E.J. Brill. ISBN 9789004082656.
2. ↑  *Journal asiatique* (dalam bahasa Perancis). Société asiatique. 1922.
3. 1 2 3 4  Hall, D.G.E. (1981). *History of South East Asia* (dalam bahasa Inggeris). Macmillan International Higher Education. m/s. 67. ISBN 9781349165216.
4. ↑  Munoz, Paul Michel (2006). *Early Kingdoms of the Indonesian Archipelago and the Malay Peninsula* (dalam bahasa Inggeris). Continental Sales, Incorporated. m/s. 175–177. ISBN 9789814155670.
5. ↑  "Baxter-Sagart Old Chinese reconstruction (Version 1.00, 20 Feb. 2011)".
6. ↑  *Xu Zizhi Tongjian Changbian*, ch. 89.
7. ↑  *Beberapa karya dalam ilmu-ilmu sastra* (dalam bahasa Inggeris). Fakultas Sastra, Universitas Indonesia. 1975. m/s. 87.
8. 1 2  *Bulletin de l'École française d'Extrême-Orient* (dalam bahasa Inggeris). L'Ecole. 1941. m/s. 285.
9. ↑  Society, Siam (1969). *Collected articles* (dalam bahasa Inggeris). Siam Society.
Gunung berapi utama di Chile
**Gunung berapi Llaima** merupakan gunung berapi yang terbesar dan paling aktif di Chile. Ia terletak 82 km ke timur-laut Temuco dan 663 km ke tenggara Santiago, dalam sempadan Tanab Negara Conguillío. Aktiviti gunung berapi Llaima sudah lama didokumenkan semenjak abad ke-17, dan mengandungi beberapa episod letusan dan kadangkala dengan pengaliran. 

Seorang amatur telah menangkap video fasa letusan awal. 
Gunung berapi tersebut, bersama-sama dengan gunung berapi Sierra Nevada, mengelilingi Tasik Conguillío.

Cerunnya telah dialirkan oleh sungai-sungai Captrén, Quepe dan Trufultruful. Bekas yang pertama adalah cawangan dari sungai Cautín dan yang kedua adalah aliran limpahan sungai sungai Allipén. 

Purata ketinggian muka bumi di sekeliling gunung berapi Llaima adalah kira-kira 740 m.

Nama
----

**Llaima** merupakan perkataan Mapuche bermaksud "Blood Veins". Gunung berapi ini juga disebut sebagai **Chañel**, satu nama Mapuche yang ada kaitannya dengan bentuk jari. Semasa pemerintahan Sepanyol, ia dinamakan **Imperial**, kerana lokasinya dekat dengan bandar Carahue, kemudian disebut sebagai *La Imperial*.

Kemuncak subsidiari
-------------------

Kemuncak Llaima mengandungi dua puncak, yang rendah di antara keduanya dipanggil **Pichillaima**, kira-kira 2,920 m (9,580 ka) tingginya dan juga kurang menonjol daripada puncak yang satu lagi, kemuncak utara.

Rekreasi
--------

Pusat ski *Las Araucarias* terletak di cerun barat gunung berapi ini.

Lihat juga
----------

* Lonquimay
* Tolhuaca

Rujukan
-------

1. 1 2 3 4 5  (Sepanyol) Veffari. "Volcán Llaima". Dicapai pada 2008-01-01.

* Global Volcanism Program: Llaima
* Araucarias Diarkibkan 2011-09-29 di Wayback Machine

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Gunung berapi Llaima*** |
**Campuran rasem** atau **rasemik** ialah campuran bahan-bahan kimia yang terdiri daripada dua enantiomer bagi molekul kimia kiral yang sama dengan nisbah sama. Campuran rasem lazimnya dihasilkan daripada tindak balas yang bersifat tidak berpilih daripada segi stereokimia.

Campuran rasem yang pertama yang diketahui ialah asid rasemik yang didapati oleh Louis Pasteur bahawa asid tersebut terdiri daripada campuran dua enantiomer bagi molekul asid tartarik.

Tatanama
--------

Nama campuran rasem diwakili oleh awalan **(±)-** atau **dl-**. Selain itu, awalan ***rac-*** atau ***SR***/***RS*** juga digunakan. Sekiranya nisbah enantiomer dalam suatu campuran rasem bukan 1:1 atau tidak diketahui, awalan **(+)/(−)**, **d/l-** or **d/l-** pula digunakan. Namun begitu, awalan **dl-** adalah tidak digalakkan menurut pendapat pihak IUPAC.

Penghabluran
------------

Campuran rasem boleh dihablurkan kepada pelbagai jenis hablur. Tiga jenis hasil utama bagi penghabluran campuran rasem ialah:

* konglomerat, apabila sebatian memiliki afiniti yang lebih cenderung kepada enantiomer sama, yakni molekul sebatian sama;
* sebatian rasemik, apabila sebatian memiliki afiniti yang lebih cenderung kepada enantiomer yang berbeza;
* pseudorasemat, apabila afiniti sesama enantiomer yang sama atau berbeza adalah tidak ketara.

### Ciri-ciri hablur

Menurut peraturan Wallach yang dikemukakan oleh Otto Wallach, ketumpatan hablur campuran rasem adalah lebih tinggi berbanding dengan hablur enantiomer tulen, dan telah dibuktikan melalui analisis kristalografi.

Peleraian campuran
------------------

Suatu campuran rasem boleh dileraikan kepada kedua-dua enantiomer yang berasingan dalam suatu proses yang digelar sebagai peleraian kiral. Peleraian kiral pertama kalinya dilakukan oleh Louis Pasteur yang memisahkan hablur kiral konglomerat secara manual.

Kaedah-kaedah peleraian termasuklah penghabluran, pemisahan dengan menggunakan diastereomer, kromatografi kiral dan peleraian kinetik.

Rujukan
-------

1. ↑  G.P. Moss: *Basic terminology of stereochemistry* ( Recommendations 1996); Pure Appl. Chem. 1996, Vol. 68, No. 12, p. 2205-2216; doi:10.1351/pac199668122193
2. ↑  Nomenclature of Carbohydrates (Recommendations 1996), 2-Carb-4. – Configurational symbols and prefixes
3. 1 2  Iliel, E.; Vaylen, S.; Doyl, M. (2007). *Основы органической стереохимии* [*Asas Stereokimia Organik*] (dalam bahasa Rusia). Moscow: Binom. Laboratoriya Znaniy. ISBN 978-5947743708.
4. ↑  (Wallach, O. (1895). Liebigs Ann. Chem. **286**, 90–143.)
5. ↑  Carolyn Pratt Brock, W. Bernd Schweizer, and Jack D. Dunitz (1991). "On the validity of Wallach's rule: on the density and stability of racemic crystals compared with their chiral counterparts". *J. Am. Chem. Soc.* **113** (26): 9811–9820. doi:10.1021/ja00026a015.CS1 maint: multiple names: authors list (link)
**Biji getah** ialah biji yang dihasilkan dari pokok getah yang matang. Biji getah ini berbentuk bulat dan lonjong. Warnanya bergantung kepada baka pokok getah itu ada yang berwarna coklat, hitam, merah-kemerahan, berjalur hitam dan putih.

Saiz dan sifatnya
-----------------

Saiz biji getah ini juga mengikut baka pokok tersebut ada yang kecil dan ada yang besar kebiasaanya dalam lingkungan (20mm hingga 35mm). Kulit di bahagian permukaannya keras, licin dan nipis dan mempunyai tertulang di bahagian belakang biji getah ini. Isinya bewarna putih dan ia lembut serta kenyal. Biji getah ini akan gugur sendiri ke bumi jika sudah dan biji getah yang gugur ke bumi ini boleh mengeluarkan tunas dan boleh menjadi baka anak pokok getah yang baru.

Permainan dahulukala
--------------------

Biji getah menjadi satu alat permainan kanak-kanak semasa dahulu untuk bermain laga buah getah.

Kegunaan lain
-------------

Selain itu biji getah juga digunakan sebagai makanan dengan diperam atau dikenali sebagai Asam Rong. 

Biji getah juga mempunyai harga dipasaran. Ianya digunakan oleh pusat-pusat semaian untuk dibiak dan dicantumkan dengan mata tunas daripada baka klon-klon yang bermutu tinggi sebelum dijual kepada para pekebun. [*pautan mati kekal*]

Penyelidikan ke atas biji getah
-------------------------------

Selain itu, biji getah juga kini digunakan bagi menghasilkan minyak diesel.

Rujukan
-------

1. ↑  "Permainan Tradisional - Laga Biji Getah". Diarkibkan daripada yang asal pada 2010-10-05. Dicapai pada 2009-05-18.
2. ↑  Keenakan Biji Getah Di Jerantut - Google cache.[*pautan mati kekal*]
3. ↑  Penyelidik UTP cipta biodiesel biji getah, Utusan Online.
4. ↑  Universiti Teknologi Petronas Rangkul Empat Pingat Emas Diarkibkan 2013-10-29 di Wayback Machine, Bernama.com
5. ↑  "Penyelidik UTP cipta biodiesel biji getah Berita dari utusan". Diarkibkan daripada yang asal pada 2008-06-26. Dicapai pada 2008-06-26.
**Gunung berapi Acotango** merupakan yang ditengah dan tertinggi dalam kumpulan gunung berapi strato yang merentasi sempadan Bolivia dan Chile. Ia memiliki ketinggian 6,052 meter (19,856 ka). Kumpulan ini dikenali sebagai Kimsa Chata dan terdiri daripada tiga gunung: gunung berapi Acotango, gunung berapi Umurata (5,730 meter (18,799 ka)) di utaranya dan gunung berapi Cerro Capurata (5,990 meter (19,652 ka)) di selatannya.

Kumpulan gunung berapi itu terletak di sepanjang jajaran utara-selatan. Gunung berapi Acotango banyak mengalami hakisan, tetapi aliran lava di sebelah utara adalah morfologi muda, menunjukkan Acotango aktif pada zaman Holocene.

Gunung berapi ini merupakan laluan mendaki popular di Taman Negara Sajama dan Taman Negara Lauca. Untuk mendaki puncak dari sebelah Chile adalah merbahaya kerana periuk api, tetapi ia adalah agak selamat untuk mendaki puncak dari sebelah Bolivia. Pendakian dari selatan bermula melalui glasier dan melepasi lombong tembaga terbengkalai.

Adalah dipercayai bahawa Pedro Rosende, seorang penjelajah Chile, menemui sisa kayu api di puncak gunung berapi Acotango. Oleh kerana itu, ia dipercayai bahawa gunung itu mungkin telah menjadi salah satu daripada kawasan perlindungan Andean Incan tinggi. Walau bagaimanapun, lebih banyak penerokaan diperlukan untuk mengesahkan maklumat ini.

Rujukan
-------

1. ↑  "Acotango Volcano" nd Volcano Discovery
2. ↑  Andean Summits 2013 Acotango;One of the triplets  Diarkibkan 2013-07-23 di Wayback Machine
3. ↑  Chiles 6000 nd Volcan Acotango South Face  Diarkibkan 2013-11-16 di Wayback Machine

  

Templat:Oruro-geo-stub
Templat:AricaParinacota-geo-stub
**Boston Dynamics** ialah sebuah syarikat reka bentuk kejuruteraan dan robotik Amerika yang ditubuhkan pada tahun 1992 sebagai turunan dari Institut Teknologi Massachusetts. Beribu pejabat di Waltham, Massachusetts, Boston Dynamics adalah anak syarikat milik penuh konglomerat Jepun SoftBank Group.

Boston Dynamics lebih terkenal dengan perkembangan BigDog, robot berempat yang direka untuk tentera A.S. dengan pembiayaan dari Badan Pertahanan Projek Penyelidikan Maju (DARPA), dan DI-Guy, perisian untuk simulasi manusia yang realistik. Pada awal sejarah syarikat, ia bekerja dengan American Systems Corporation di bawah kontrak dari Bahagian Sistem Latihan Pusat Angkatan Udara Tentera Laut (NAWCTSD) untuk menggantikan video latihan tentera laut untuk operasi pelancaran pesawat dengan simulasi komputer 3D interaktif yang memaparkan aksara DI-Guy. Syarikat itu adalah perintis dalam bidang robot dan ia adalah salah satu yang paling maju dalam domainnya. Marc Raibert adalah presiden syarikat dan pengurus projek. Beliau berputar syarikat itu dari Institut Teknologi Massachusetts pada tahun 1992.

Pada 13 Disember 2013, syarikat ini diperoleh oleh Google X (kemudian X, anak syarikat Alphabet Inc.) untuk harga yang tidak diketahui, di mana ia diuruskan oleh Andy Rubin sehingga pengundurannya dari Google pada 2014. Sejurus sebelum pengambilalihan itu, Boston Dynamics memindahkan garisan produk perisian DI-Guy kepada VT MÄK, vendor perisian simulasi yang berpangkalan di Cambridge, Massachusetts. Pada 8 Jun 2017, Alphabet Inc. mengumumkan penjualan syarikat tersebut kepada SoftBank Group Jepun untuk jumlah yang tidak didedahkan.

Rujukan
-------

1. ↑  David Hambling, Robotic 'pack mule' displays stunning reflexes, *New Scientist*, 3 March 2006.
2. ↑  Madrick, Jeff; Madrick, Jeff (24 April 2014). "Innovation: The Government Was Crucial After All" – melalui The New York Review of Books.
3. ↑  Sharon Foster, "Updating Technology Without Upping the Price: Boston Dynamics completes first phase of catapult trainer upgrade" Diarkibkan 2011-05-16 di Wayback Machine, (subscription required), *National Defense*, November 1, 2001.
4. ↑  "Here are all the crazy-advanced robots built by Google's Boston Dynamics group".
5. ↑  90210, HAL (15 August 2017). "Robot shelf-stack fail suggests they won't take our jobs just yet" – melalui www.theguardian.com.CS1 maint: numeric names: authors list (link)
6. ↑  Staff, RT. "Boston Dynamics - Robotics Trends". *www.roboticstrends.com*.
7. ↑  Liszewski, Andrew. "ATLAS: Probably the Most Advanced Humanoid Yet, Definitely Terrifying".
8. ↑  "Google is trying to sell Boston Dynamics, the crazy robotics company it bought in 2013".
9. ↑  "Google Adds to Its Menagerie of Robots", *New York Times*, December 14, 2013.
10. ↑  
"DI-Guy Now Part of VT MÄK", *Military Simulation and Training Magazine*, December 11, 2013.
11. ↑  Lunden, Ingrid. "SoftBank is buying robotics firms Boston Dynamics and Schaft from Alphabet - TechCrunch".

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Boston Dynamics*** |

* Official website
*Istilah "blastomikosis Amerika Selatan" kadang-kadang digunakan untuk memerihalkan jangkitan dengan Paracoccidioides brasiliensis, tetapi istilah Parakoksidioidomikosis lebih kerap digunakan untuk memerihalkan keadaan ini.*

**Blastomikosis** (juga dikenali sebagai **blastomikosis Amerika Utara**, **radang kulit blastomisetik**, **penyakit Gilchrist** atau **tokak**) ialah jangkitan kulat pada manusia dan haiwan lain, yang ketara pada anjing dan kadang-kadang pada kucing, disebabkan oleh *Blastomyces dermatitidis*. Endemik di sesetengah bahagian Amerika Utara, blastomikosis menyebabkan gejala klinikal serupa dengan histoplasmosis. Penyakit ini berlaku di beberapa kawasan endemik yang paling penting daripadanya adalah di Amerika Utara timur, terutamanya di pinggir barat dan utara Lembangan Tasik-Tasik Besar, menganjur ke timur di sepanjan pesisir selatan Lembah Sungai St. Lawrence dan ke selatan di wilayah dijangkau oleh Pergunungan Appalachia di timur, ke Lembah Sungai Mississippi di barat. Kes sporadik telah dilaporkan di Afrika benua, Semenanjung Tanah Arab dan subbenua India.

Lihat juga
----------

* Blastomikosis Amerika Selatan
* Histoplasmosis
* Parakoksidioidomikosis

Rujukan
-------

1. ↑  "South American Blastomycosis: Overview - eMedicine Dermatology". Dicapai pada 8 Mac 2009.
2. ↑
3. ↑  Terjemahan PRPM mengenai tokak
4. ↑
5. ↑

Pautan luar
-----------

* Blastomyces dalam Tajuk Subjek Perubatan (MeSH) di Perpustakaan Perubatan Negara AS
* Diarkibkan 2007-08-17 di Wayback Machine
* 
* NIH Encyclopedia Blastomycosis
* Blastomycosis information and message board

Templat:Mikosis
**Abdul Halil Chik** (1949–30 Jun 2019) merupakan seorang penyanyi lelaki Malaysia. Beliau diberi jolokan "Tom Jones Singapura". Beliau terkenal dengan lagu malar hijau seperti "Renungan Matamu" dan "Lenggang Mak Limah", beliau melancarkan album pertamanya pada 1977 bersama syarikat rakaman EMI. Halil mengeluarkan lima lagi album dan menjadi salah satu penyanyi lelaki Melayu yang popular di akhir 1970-an dan awal 1980-an.

Biodata
-------

Dilahirkan di Perak pada tahun 1949, kemudian Halil berpindah ke Singapura pada usia enam tahun bersama keluarganya apabila bapanya menetap di sini. Bariton kuatnya sering dibandingkan dengan penyanyi terkenal seperti Tom Jones dan Louis Armstrong. Beliau memulakan kerjayanya dengan menyanyikan lagu di majlis perkahwinan pada awal 1970-an sebelum beraksi secara tetap di tempat-tempat seperti The Horizon Club di Shangri-La Hotel. Beliau ialah pemaustatin tetap Singapura dan warganegara Malaysia telah menetap di Kuala Lumpur sejak 1985. Persembahan terakhirnya ialah di Singapura di Wisma Geylang Serai pada 25 Mei. Beliau juga mengadakan konsert solonya di Esplanade Recital Studio pada 2015, persembahan tiketnya dalam tempoh tiga dekad.

Pada 19 Jun 2019, beliau dimasukkan ke Hospital Ampang selepas jatuh dari katil di kediamannya di Bukit Antarabangsa jam 9 malam.

Meninggal dunia
---------------

Beliau meninggal dunia pada 30 Jun 2019 di Hospital Ampang kira-kira jam 7 pagi pada usia 70 tahun, akibat serangan angin ahmar. Jenazah beliau dimandikan di Masjid Bukit Antarabangsa dan akan dikebumikan di Tanah Perkuburan Islam Ukay Perdana pada jam 5.30 petang.

Rujukan
-------

1. 1 2 3 4  Eddino Abdul Hadi (1 Julai 2019). His voice was compared with Tom Jones' *The Straits Times*. Dicapai pada 2 Julai 2019.
2. ↑  Ridzuan Abdul Rahman (20 Jun 2019). Halil Chik kena strok *Harian Metro*. Dicapai pada 2 Julai 2019.
3. ↑  Fatin Farhana Ariffin (30 Jun 2019). Halil Chik meninggal dunia *Berita Harian*. Dicapai pada 2 Julai 2019.
4. ↑  Eddino Abdul Hadi (1 Julai 2019). Singer Halil Chik, who made his name in the 1970s as 'Singapore's Tom Jones', dies at 70 *The Straits Times*. Dicapai pada 2 Julai 2019.
5. ↑  Veteran singer Halil Chik laid to rest *The Star Online* (30 Jun 2019). Dicapai pada 2 Julai 2019.

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana biografi berkaitan orang Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Al-Hajjaj ibn Yusuf** (Arab: الحجاج بن يوسفcode: ar is deprecated ) (lahir Jun 661M di Taif dan meninggal dunia pada 714M di Iraq) paling terkenal sebagai seorang panglima perang Kerajaan Islam Ummaiyyah. Beliau merupakan pemuda Arab yang berasal dari suku kaum Thaqafi. Oleh kerana jasanya dalam pentadbiran kerajaan yang besar, Khalifah Abdul Malik b. Marwan telah melantik belau menjadi Gabenor Hijaz, Iraq, Yamamah dan Yaman.

Kehidupannya
------------

Pada peringkat asalnya Hajjaj merupakan seorang ketua pengawal keselamatan dalam negara yang bertugas di bawah seliaan Abu Zur'ah. Namun, disiplin yang diterapkan oleh Hajjaj terhadap orang bawahannya berjaya menarik perhatian khalifah Bani Ummaiyyah ketika itu iaitu Abdul Malik bin Marwan.

Setelah dilantik oleh khalifah sebagai Panglima Besar tentera kerajaan Bani Ummaiyyah, Hajjaj ditugaskan untuk menghapuskan kerajaan Hijaz pimpinan Abdullah ibn Zubair. Tugas pertama beliau adalah untuk menewaskan tentera Abdullah yang diketuai oleh saudara Abdullah sendiri iaitu Mus'ab ibn Zubair.

Setelah tentera Mus'ab tewas, beliau meneruskan strateginya untuk menamatkan riwayat kerajaan Abdullah ibn Zubair yang ketika itu berpusat di Makkah.

Apabila berjaya menewaskan kerajaan Hijaz, Hajjaj meneruskan usaha menyebarkan agama Islam dengan melancarkan beberapa ekspedisi ketenteraan.

Hajjaj ibn Yusuf berkhidmat di bawah dua orang khalifah iaitu Abdul Malik bin Marwan dan Al-Walid bin Abdul Malik.

Selepas berjaya menewaskan pemberontakan yang diketuai oleh ulama terkenal iaitu Said ibn Jubair, Hajjaj meninggal dunia akibat penyakit kecacingan.

Jasa dan perjuangannya
----------------------

Walaupun pentadbirannya yang keras dan berdisiplin dikritik oleh banyak pihak, namun antara jasa-jasanya yang dikenang umat Islam adalah :-

* Mendaulatkan bahasa Arab sebagai bahasa rasmi kerajaan.
* Menambah baris dan tanda-tanda di dalam bacaan Al-Quran untuk memudahkan pembacaan umat Islam.
* Menyelamatkan umat Islam yang diserang oleh kerajaan Hindu di India dengan menghantar Muhammad ibn Qasim sehingga berjaya mengukuhkan kuasa Islam di sana.
* Mengukuhan pertahanan Islam di Turkestan dengan menghantar tentera pimpinan Qutaibah ibn Muslim sehingga menembusi sempadan negara China.

Pautan luar
-----------

* Al-Ḥajjāj di Encyclopædia Britannica.
**Blendr** merupakan aplikasi jaringan geososial dan platform pencarian sosial - secara asasnya merupakan laman janji temu. Ia direka untuk menghubungkan pengguna-pengguna dalam kawasan yang berdekatan. Ia dicipta oleh Joel Simkhai, yang turut mencipta aplikasi serupa untuk golongan gay dan biseksual iaitu Grindr. Blendr dikuasakan oleh Badoo.

Sejarah
-------

Blendr telah diumumkan pada 14 Mac 2011, di bawah kod nama **Project Amicus**. Penggunaan nama "Blendr" telah digunakan semasa pelancarannya pada 8 September 2011.

Penerangan
----------

Aplikasi ini menggabungkan lokasi GPS dengan kerangka jaringan sosial, untuk memberi peluang kepada pengguna bertemu dengan pengguna lain yang berada dalam kawasan berhampiran. Pengguna hendaklah berusia 18 tahun dan ke atas.

Pengguna kebiasaannya akan menyediakan gambar dan maklumat asas mengenai minat mereka (mereka tidak perlu menyatakan nama sebenar atau maklumat peribadi yang lain), dan kemudian boleh melihat pengguna lain berdekatan dengan mereka. Untuk melindungi privasi penggun, aplikasi ini hanya memberikan anggaran kasar lokasi pengguna, dan membenarkan pengguna untuk mengehadkan diri mereka untuk dihubungi oleh pengguna yang memenuhi kriteria yang ditetapkan oleh mereka. Tidak seperti Grindr, Blendr dicipta oleh Simkhai sebagai alat untuk menghubungan pengguna yang berkongsi minat yang sama dari pernigaan ke hobi dan perhubungan untuk semua jenis seksualiti.  Aplikasi ini melarang sebarang penggunaan ketelanjangan, gambar atau penulisan mengenai perbuatan seksial, dan penyataan berbaur perkauman atau sebarang ucapan kebencian.

Rujukan
-------

1. 1 2  Medina, Mekhalo (8 September 2011). "A New Social Blendr". *NBC LA*. Dicapai pada 5 October 2011.
2. 1 2  Neate, Rupert (12 September 2011). "Welcome to Blendr, the straight dating app following in Grindr's footsteps". *The Guardian*. London. Dicapai pada 5 October 2011.
3. ↑  "Badoo's Privacy Policy". Dicapai pada 2012-10-12.
4. 1 2  Kapp, Matt (8 June 2011). "Grindr: Welcome to the World's Biggest, Scariest Gay Bar". Diarkibkan daripada yang asal pada 2011-06-10. Dicapai pada 5 October 2011.
5. ↑  Hudson, Alex (13 September 2011). "Love on the go? There's an app for that". *BBC News*. Dicapai pada 5 October 2011.
6. ↑  Wortham, Jenna (8 September 2011). "Finding an Instant Date Nearby, With an App". *New York Times*. Dicapai pada 5 October 2011.
7. ↑  "Blendr Profile Guidelines". Blendr LLC. Diarkibkan daripada yang asal pada 2011-10-07. Dicapai pada 5 October 2011.
Wanita di festival memakai *happi*
Edward, Prince of Wales (tengah), kemudian Edward VIII dari United Kingdom, memakai *happi*
***Happi*** (法被/半被) ialah kot tradisional Jepun berlengan tiub, biasanya dipakai semasa perayaan sahaja. *Happi* biasanya memaparkan simbol dan/atau teks pada lapel, dengan reka bentuk yang lebih besar di bahagian belakang kot, biasanya nama atau perayaan atau persatuan yang mengambil bahagian; kanji untuk ('festival' (祭り, *"matsuri"*)) juga mungkin ada.

Pada asalnya dipakai untuk memaparkan *mon*, atau puncak, sebuah keluarga, *happi* dipakai oleh pembantu rumah sebagai pakaian seragam. Ahli bomba juga memakai *happi*, dengan jambul di belakang kot memaparkan kumpulan yang mereka dikaitkan; ini berbeza daripada *hikeshi sashiko banten* (harfiah, "jaket bomba bersulam") yang juga dipakai oleh ahli bomba, dibina daripada lapisan kapas tebal yang direka untuk menampung kuantiti air yang banyak dan dengan itu melindungi pemakainya.

Dalam bahasa Inggeris, istilah *'happi'* paling kerap diterjemahkan sebagai "happi coat" atau "happy coat". *Happi* biasanya berwarna biru, dengan reka bentuk dalam warna merah, hitam dan putih, walaupun variasi dengan beberapa warna berbeza juga dilihat di Jepun zaman moden. *happi* moden mungkin diperbuat daripada kain kapas atau poliester.

Rujukan
-------

1. ↑  Drazen, Patrick. *Anime explosion!: the what? why? & wow! of Japanese animation*. Stone Bridge Press, 2003. ISBN 1-880656-72-8. Page 322. "In time, these groups of fire-fighters, adopting uniforms consisting of the short jackets called *happi* emblazoned with the *mon* (crest) of the particular group, so that one gang could be distinguished from another."
**Gunung Sedungal** merupakan sebuah gunung yang terdapat di Pulau Timbun Mata, daerah Semporna, Sabah. Ketinggian gunung ini 489 meter. 

*Gunung Sedungal* terletak di pulau Timbun Mata, sebuah pulau terbesar di bahagian selatan berdekatan dengan Teluk Darvel (juga dikenali sebagai Teluk Lahad Datu), di Semporna, Sabah, Malaysia. Pulau Timbun Mata sepanjang melebihi 26 kilometer dan keluasaanya boleh menjangkau kira-kira 10 kilometer. Pulau Timbun Mata ini mempunyai struktur bentuk muka bumi bergunung-ganang dan dianggarkan telah berusia lebih dari 2000 tahun. Terdapat hutan kayu hujan tropika yang tebal. 

Gunung Sedungal, merupakan puncak kedua tertinggi di pulau Timbun Mata ini dengan ketinggiannya 489 m. Puncak tertinggi adalah Gunung Tannabalu, dengan ketinggian mencecah 620 m. Bahagian selatan pulau pula hanya berpisah dengan tanah besar Borneo iaitu melalui terusan laut yang dikenali sebagai Trusan Sigalong. Ianya terletak di koordinat 4°39' N 118°25' E dengan kawasan seluas 114.97 km².

Rujukan
-------

1. ↑  Prostar Sailing Directions 2005 Borneo, Jawa, Sulawesi and Nusa Tenggara Enroute
2. ↑  Pulau Timbun Mata

Pautan luar
-----------
**Gunung berapi Pacaya** terletak di negara Guatemala, Amerika Tengah memuntahkan lava, batu dan debu mulai hari Khamis , 27 Mei 2010. Setakat ini 2 orang terbunuh dan 50 orang cedera akibat terkena muntahan gunung berapi. Tiga kanak-kanak masih hilang. Gereja San Vicente de Pacaya turut terjejas. Lava berterbangan setinggi 2500 meter.

Kali terakhir meletup pada 1966.Tinggi gunung ini 8373 kaki. Pada 1998 dua kali mengeluarkan debu dan menjejaskan operasi lapangan terbang. Lembaga Pelancongan Guatemala menyatakan terdapat 33 buah gunung berapi di Guatemala.

Debu setebal 7cm di semua kawasan dan bumbung rumah. Manakala rumah-rumah berdekatan ditimba batu-batu berapi.Lapangan terbang terpaksa ditutup kerana membahayakan penerbangan.

Chicago Tribune melaporkan seorang wartawan televisyen, Anibal Archila terbunuh ketika sedang membuat laporan gunung berapi itu.

Presiden Guatemala Alvaro Colom mengisytiharkan darurat di wilayah Escuintla bagi memastikan keselamatan penduduk dan mengelakkan kecurian. Hampir 17,000 penduduk dipindahkan, kira-kira 30 km di selatan ibu negara Bandar Guatemala.

Gustavo Chigna , pakar gunung berapai dari Institut Seismologi Guatemala menyatakan debu gunung berapi luruh cepat ke bumi, tidsak seperti Gunung berapi Eyjafjallajokull di Iceland.

Gunung berapi Tungurahua
------------------------

Pada masa sama, Gunung Tungurahua di Ecuador turut mengeluarkan lava dan menjejaskan 7 buah kampung di lereng gunung, lapangan terbang dan sekolah di pinggir bandar Guayaquil. Debu dari gunung ini merebak sehingga 10 km ke udara. Gunung berapi itu digelar 'mulut api'.

Ribuan penduduk dipindahkan. Lokasinya terletak 150 km di tenggara ibu negara Quito. Tiupan angin kuat membawa debu sehingga ke bandar Guayaquil dan lapangan terbang. Penerbangan dari Quito ke Lima Peru terpaksa dibatalkan kerana ancaman debu panas yang menjejaskan pemandangan. Debu berterbangan ke arah Lautan Pasifik di sebelah barat.

Rujukan
-------

1. ↑  Guatemala Equador
2. ↑  Thousands flee volcanos in Ecuador and Guatemala
**Hari Keharmonian Kaum** di Singapura merupakan sambutan untuk meraikan kejayaan sebagai sebuah negara berdaulat yang harmoni berbilang kaum dan agama. Disambut pada 21 Julai setiap tahun, dengan kebanyakan aktiviti diatur oleh pelbagai sekolah dan organisasi akar umbi, termasuk kumpulan agama.

Sejarah
-------

Pertama kali disambut pada tahun 1997 oleh Kementerian Pendidikan Singapura di peringkat sekolah-sekolah, acara ini bagi memperingati Rusuhan kaum Singapura 1964 yang berlaku pada 21 Julai 1964 ketika Singapura masih menjadi sebahagian daripada Malaysia (1963-1965) - dilaporkan seramai 22 orang kehilangan nyawa dan ratusan cedera mengalami cedera parah. Terdapat pelbagai rusuhan yang lain sepanjang tahun 50-an dan 60-an menjelang dan selepas kemerdekaan Singapura pada bulan Ogos 1965.

Hari Keharmonian Kaum sejak itu memperluas jangkauannya. Hari ini, organisasi akar umbi seperti Persatuan Rakyat (Singapura) dan Majlis Pembangunan Masyarakat juga terlibat.

Rujukan
-------

1. ↑  Hari Keharmonian Kaum dedah pelajar di S'pura kepada berbilang budaya dan kaum, *Berita Harian Singapura*, Dicapai pada 20 Julai 2019
2. ↑  Singapore, National Library Board. "Racial Harmony Day". *eresources.nlb.gov.sg*. Dicapai pada 17 August 2018.
3. ↑  Han, Jamie; Loh, Pei Ying. "Racial Harmony Day". *Singapore Infopedia*. Dicapai pada 10 April 2018.
4. ↑  NN, Soorya Kiran (24 July 2017). "Harmony Games: Minister stresses on religious harmony in Singapore". *International Business Times, Singapore Edition* (dalam bahasa Inggeris). Dicapai pada 17 August 2018.

**Dengar rencana** (info/dl)   

noicon
Spoken WikipediaSpoken Wikipedia
Fail audio dicipta daripada semakan semasa bertarikh 29 Mac 2006 (2006-03-29), dan tidak membayangkan penyuntingan rencana yang selepasnya bagi rencana ini. (Bantuan audio)
**Rencana bertutur lagi**

Ia merupakan versi bantuan audio bagi rencana ini rencana. Klik ini untuk bantuan audio.Ia merupakan versi bantuan audio bagi rencana ini rencana. Klik ini untuk bantuan audio.
Dalam bidang pertanian dan berkebun, **biji benih hibrid** digunakan untuk menghasilkan tumbuhan silang. Pengeluaran benih hibrid adalah utama dalam pertanian moden dan berkebun rumah. Ia merupakan salah satu penyumbang utama kepada kenaikan dramatik dalam pengeluaran pertanian pada separuh akhir abad ke-20. Alternatif untuk hibridisasi ialah pendebungaan terbuka dan penyebaran klon. 

Semua benih hibrid yang ditanam oleh petani akan menghasilkan tumbuh-tumbuhan yang serupa, manakala benih generasi akan datang dari hibrida tersebut tidak akan secara konsisten mempunyai ciri-ciri yang diingini. Hibrid terkawal menyediakan ciri-ciri yang sangat seragam kerana ia dihasilkan dengan menyeberang dua keturunan pembiakbakaan dalam. Strain inbred elit digunakan untuk mengekspresikan fenotip yang baik-didokumentasikan dan konsisten (seperti hasil tanaman yang tinggi) yang agak baik untuk tumbuhan inbred.

Hibrid dipilih untuk meningkatkan ciri-ciri tumbuhan yang dihasilkan, seperti hasil yang lebih baik, keseragaman yang lebih baik, warna yang lebih baik, rintangan penyakit. Faktor penting ialah heterosis atau *menggabungkan keupayaan* tanaman induk. Menyeberang mana-mana sepasang tiub inbred tertentu mungkin atau tidak boleh menyebabkan keturunan unggul. Oleh itu strain ibu bapa yang digunakan adalah dengan teliti dipilih untuk mencapai keseragaman yang datang dari keseragaman ibu bapa, dan prestasi unggul yang berasal dari heterosis.

Sejarah
-------

Di Amerika Syarikat, stesen pertanian eksperimen pada tahun 1920 menyiasat tanaman hibrid, dan oleh petani tahun 1930-an telah banyak menerima jagung hibrid pertama.

Rujukan
-------

1. ↑  "Improving Corn; based on "Hybrid Corn", published in the Yearbook of Agriculture, 1962". United States Department of Agriculture. Dicapai pada 14 December 2014.
2. ↑  David Tay (n.d.). "Vegetable Hybrid Seed Production". *Seeds: Trade, Production and Technology* (PDF). ?. m/s. 128–139. Diarkibkan daripada yang asal (PDF) pada 2012-03-22. Dicapai pada 2019-03-20.
3. ↑  Paul Conkin (2008). "5.4 Plant and Animal Breeding". *A Revolution Down on the Farm*. University Press of Kentucky. m/s. 118–120.
**Hari Kassinga** ialah cuti umum kebangsaan di Namibia untuk mengingati Pembunuhan Beramai-ramai Kassinga. Diingati setiap tahun pada 4 Mei, tarikh "mengingati mereka (kira-kira 600) yang terbunuh pada tahun 1978 apabila Angkatan Pertahanan Afrika Selatan menyerang pangkalan SWAPO di Kassinga di selatan Angola". Peringatan ditandakan setiap tahun dengan upacara di Ekar Wira, di luar Windhoek. Upacara ini dihadiri oleh ramai tokoh politik negara penting, termasuklah penyandang Presiden Hage Geingob dan bekas Presiden Hifikepunye Pohamba dan Sam Nujoma (sehingga 2016).

4 Mei 1978
----------

Pada pagi 4 Mei 1978, Angkatan Pertahanan Afrika Selatan melancarkan serangan udara ke atas kem *Kassinga* berhampiran kampung Kassinga, diikuti dengan penempatan askar payung terjun. Kem itu didiami oleh para simpatisan SWAPO dan keluarga mereka. 165 lelaki, 294 wanita, dan 300 kanak-kanak maut dalam serangan ini. Kemudian pada hari yang sama, kem berdekatan *Vietnam* di kampung Tchetequela turut diserang. Setakat 2016[kemas kini], kubur tidak bertanda tetapi kerajaan Namibia berancang untuk mendirikan tapak peringatan.

Rujukan
-------

1. ↑  Let's Review Our National Holidays in The Namibian, 27 April, 2007
2. ↑  The Commonwealth Yearbook Diarkibkan September 27, 2007, di Wayback Machine
3. ↑  Namibian national reconciliation policy in Xinhua News Agency, 21 September, 2006.
4. ↑  Muraranganda, Elvis (3 May 2016). "Remembering Cassinga Day". *New Era*. m/s. 3.

Templat:Public holidays in Namibia
Biji kopi panggang
**Biji kopi** ialah benih tumbuhan kopi dan sumber kopi. Ia adalah lubang di dalam buah merah atau ungu yang sering dirujuk sebagai ceri. Sama seperti ceri biasa, buah kopi juga merupakan buah batu yang dipanggil. Walaupun biji kopi adalah benih, mereka dirujuk sebagai "kacang" kerana persamaan mereka dengan kacang benar. Buah-buahan - ceri kopi atau buah kopi - yang paling biasa mengandungi dua batu dengan sisi rata mereka bersama. Sebilangan kecil ceri mengandung biji tunggal, bukannya dua biasa. Ini dipanggil "peaberry". Peaberry berlaku hanya antara 10 dan 15% dari masa itu, dan ia adalah kepercayaan yang agak biasa (namun belum terbukti secara saintifik) bahawa mereka mempunyai lebih banyak rasa daripada biji kopi biasa. Seperti kacang Brazil (benih) dan nasi putih, biji kopi terdiri kebanyakannya endosperma.

Rujukan
-------

1. ↑  "Peaberry Coffee Beans: Speciality Coffee Drinkers Guide". *ilovebuttercoffee.com*. Dicapai pada 1 Dec 2016.
2. ↑  "Arabica and Robusta Coffee Plant". Coffee Research Institute. Dicapai pada 25 August 2011.

Pautan luar
-----------

* Kategori berkenaan Biji kopi di Wikimedia Commons
Pandangan sisi bobootie
**Bobotie**, juga dikenali sebagai **bobotjie**, adalah hidangan Afrika Selatan yang terdiri daripada daging lembu, roti dan pelbagai rempah yang dibakar. 

Resipi yang mungkin berasal dari koloni VOC Belanda Batavia atau Jawa, dengan nama yang berasal dari bahasa Indonesia Bobotok atau botok. Selepas itu, makanan itu dibawa ke Afrika Selatan dan diterima pakai oleh masyarakat Melayu Tanjung.  Ia juga dibuat dengan serbuk kari dengan sedikit "kentang". Ia sering dihidang dengan sambal. Bobotie adalah salah satu hidangan klasik yang telah terkenal di Tanjung Harapan sejak abad ke-17, ketika ia dibuat dengan campuran daging kambing.

Antara ramuan Bobotie termasuklah halia, marjoram dan kulit lemon, pengenalan serbuk kari sedikit sebanyak mempermudah resipi tetapi konsep asasnya tetap sama. Beberapa resipi juga mencadangkan penambahan bawang cincang sebagai ramuan. Menurut tradisi, bobotie ditambah dengan buah-buahan kering seperti kismis atau sultana, tetapi kemanisannya mungkin tidak boleh diterima oleh semua orang. Selalunya makanan ini dihiasi dengan kacang walnut, cutni dan pisang.

Walaupun tidak terlalu pedas, hidangan ini menggabungkan pelbagai rasa yang dapat menambahkan keistimewaan pada rasa. Contohnya, buah kering (biasanya aprikot dan kismis) kari berperisa yang berbeza sangat baik. Tekstur hidangannya juga rumit, dengan campuran telur panggang sebelum melengkapkan roti yang direndam susu untuk menambah kelembapan pada hidangan.

Resipi Bobotie telah diangkut oleh peneroka Afrika Selatan ke tanah jajahan di seluruh Afrika. Hari ini, resipi ini boleh didapati dalam kalangan masyarakat peneroka kaum kulit putih di Kenya, Botswana, Zimbabwe dan Zambia. Terdapat perubahan yang masyhur dalam kalangan 7,000 peneroka Boer yang menetap di Lembah Sungai Chubut di Argentina pada awal abad ke-20, di mana campuran bobotie dibungkus di dalam labu besar, yang kemudiannya dibakar sehingga lembut. Hidangan dalam gaya Bobotie telah dibuat dengan haggis di Scotland, tetapi ini bukan bobotie asli.

Lihat juga
----------

* Cook and Enjoy It, a cookbook by S.J.A. de Villiers
* Senarai masakan Afrika
* Senarai hidangan daging

Rujukan
-------

1. ↑  "Masakan Afrika Selatan: Bobotie". 5 August 2012.
2. ↑  "Bobotie" - Times Live
3. ↑  ""Bobotie Is South African Favorite" - The Hartford Courant". Diarkibkan daripada yang asal pada 2012-11-03. Dicapai pada 2012-05-21.
4. ↑  "Sampling South Africa Cooks Meld Far Flung Cuisines to Create a Flavor for a Nation" - Richmond Times[*pautan mati kekal*]

Pautan luar
-----------


|  |  |
| --- | --- |
|  | **Portal Afrika Selatan** |
|  | **Portal Makanan** |
|

* Bobotie recipe from Laurens van der Post Diarkibkan 2007-11-27 di Wayback Machine
* Bobotie recipe (episode winner) on ITV's "There's No Taste Like Home"

|  |  |
| --- | --- |
| Ikon tunas | Rencana makanan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Afrika Selatan | Rencana berkenaan Afrika Selatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Hari Keputeraan Rasmi Grand Duke** (Perancis: *Célébration publique de l'anniversaire du souverain*code: fr is deprecated ), juga dikenali sebagai **Hari Kebangsaan Luxembourg** (Perancis: *Fête nationale luxembourgeoise*code: fr is deprecated , Luxembourg: *Lëtzebuerger Nationalfeierdag*code: lb is deprecated ), dirai sebagai cuti kebangsaan tahunan Luxembourg. Perayaan ini diraikan pada 23 Jun, walaupun tarikh ini tidak pernah menjadi tarikh hari keputeraan sebenar mana-mana pemerintah Luxembourg. Apabila raja pemerintah negara Luxembourg seorang wanita, perayaan ini akan dikenali sebagai **Hari Keputeraan Rasmi Grand Duchess**.

Perkembangan perayaan
---------------------

Hari keputeraan raja tidak selalu diraikan pada 23 Jun sebelum ini. Di bawah Raja William I (1815–40), tarikh hari keputeraan baginda ialah 24 April (walaupun hari keputeraan sebenar baginda ialah 24 Ogos), dan di bawah Raja William II (1840–49), tarikh hari keputeraan baginda ialah 6 Disember, hari keputeraan sebenar baginda. Perubahan ini mencipta keadaan pelik meraikan dua hari keputeraan grand duke pada tahun 1840. Di bawah Raja William III (1849–90), tarikh perayaan ditetapkan kepada 17 Jun sehingga tahun 1859, setelah itu, hari keputeraan baginda diraikan pada 19 Februari: dua hari selepas hari keputeraan sebenar baginda.

Dengan perpisahan susunan pewarisan, takhta Belanda dan Luxembourg terpisah pada tahun 1890. Raja-raja Nassau-Weilburg meraikan hari keputeraan rasmi baginda pada hari keputeraan sebenar baginda. Pada tahun 1947, hari berkenaan diisytiharkan 'cuti kebangsaan'. Dengan kedua-dua Grand Duchess Charlotte dan pewaris takhta (dan pemangku raja) Grand Duke Jean telah diputerakan pada bulan Januari, ia dikhuatiri yang hari keputeraan sebenar baginda, juga cuti negara, akan dirosakkan oleh cuaca buruk. Dengan demikian, pada 23 Disember 1961, tarikh perayaan ditetapkan pada 23 Jun oleh titah perintah Grand Duke.

Lihat juga
----------

* Hari Keputeraan Rasmi Ratu, perayaan yang serupa di alam Komanwel
* Koningsdag, perayaan yang serupa di Belanda

Nota kaki
---------

1. ↑  Fête nationale au Luxembourg 2009 Diarkibkan 2016-03-03 di Wayback Machine di Kerajaan Luxembourg
2. 1 2 3  Dostert et al. (2002), p. 103
3. ↑  "Everything you need to know about Luxembourg" (PDF). Service Information et Presse. m/s. 13. Dicapai pada 2006-08-02.
4. ↑  "Mémorial A, 1961, No. 59" (PDF) (dalam bahasa Perancis). Service central de législation. Dicapai pada 2006-08-02.

Rujukan
-------

* Dostert, Paul; Margue, Paul (2002). *The Grand Ducal Family of Luxembourg* (PDF). Luxembourg City: Service Information et Presse. m/s. 103–4. ISBN 2-87999-018-1. Dicapai pada 2006-08-02.

Templat:Luxembourg topics
**Harlem Globetrotters** adalah suatu pasukan bola keranjang (basketball) yang menggabungkan sukan olahraga dan lakonan komedi dalam permainannya demi menciptakan salah satu hiburan olahraga yang paling terkenal di dunia. Asalnya dibentuk oleh Abe Saperstein pada tahun 1927 di Chicago, Illinois, pasukan ini menggunakan nama Harlem kerana konotasinya terhadap komuniti Afrika-Amerika. Selama beberapa tahun, pasukan ini telah melakukan lawatan lebih daripada 100 buah negara, bermain lebih daripada 20,000 pertandingan eksibisi, kebanyakan terhadap lawan yang praktis tak berdaya seperti Washington Generals (1953–1995) dan New York Nationals (1995–sekarang).

Pranala/Pautan luar
-------------------

* (Inggeris) Harlem Globetrotters
* (Inggeris) Interview with Billy Ray Hobley
* (Inggeris) Basketball Hall of Fame profile Diarkibkan 2007-03-12 di Wayback Machine
* (Inggeris) International Heroes info on *The Super Globetrotters*, animated version of The Harlem Globetrotters by Hanna-Barbera

|  |  |
| --- | --- |
|  | Wikimedia Commons mempunyai media berkaitan ***Harlem Globetrotters*** |
Kumpulan **Blackshed**  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Melayu. 

Kumpulan Blackshed ini diasaskan pada 1990, dan tertubuh dari penukaran nama bagi kumpulan Bloodshed selepas kehilangan penyanyi utama mereka, Rasdan.

Kumpulan Blackshed pernah menghasilkan album sulung mereka yang juga merupakan satu-satunya album yang dihasilkan oleh mereka, bertajuk "Villa Misteri "bersama vokalis baru mereka. 

Album mereka mendapat kejayaan lagu lagu "Menggengam Bara". Bagaimanapun selepas penerbitan album tersebut, anggota kumpulan Blackshed mulai sibuk dengan kerjaya masing-masing yang akhirnya membawa kepada perpecahan kumpulan tersebut

Ahli-ahli
---------

* Mohd Farid Ali/Farid - Vokal
* **Opie** **Bloodshed** - Rythm Gitar
* Zaharudin Ujang/Zaha - Keyboard
* Rawita Mohd Shah - Bass
* Hamdan Ahmad - Dram

Diskografi
----------

Album
-----

* Blackshed - Villa Misteri '89 - (1989)

### Lagu-lagu

#### Blackshed - Villa Misteri '89 - (1989)

* Fillo Bercandi
* Villa Misteri
* Mata Cinta
* Ensaiklopedia Siswa
* Harimau
* 1 & 1000
* Kota Itu
* Bermuda
* Missi
* Mengenggam Bara

Pautan luar
-----------

* Lagu Blackshed di YouTube
* 
* Melayu rock.

1. ↑  Nostalgia Bloodshed